*Ez az a kenyér, amely a mennyből szállt le; ez nem olyan, mint amilyet atyáitok ettek, és mégis meghaltak: aki ezt a kenyeret eszi, élni fog örökké.”* (Jn 6,58)

Újból előkerül a manna képe. Izrael fiai a pusztai vándorlás alatt mannát ettek és meghaltak. Bár haláluk alapvető oka az engedetlenség büntetése volt, mert az út fizikailag kb. egy hét alatt teljesíthető lett volna. Emellett a manna nem is hordozta az örök élet lehetőségét. Tehát azok, akik a pusztában a mannát ették, meghaltak, bár maga a manna az égből szállt le.

Jézus szintén a mennyből szállt le, de Ő az örök élet lehetőségét jelenti. Igaz, ennek érdekében el kell fogadni engesztelő halálát, teste és a kereszten kifolyt vére étel képében az örök életet jelenti.

Jézus az örök élet záloga. Élj Vele! *Vadon Gyula*